《次韵得閒晚春即事》
宋代·乐备

新晴初照屋山头，春欲归时事事幽。
诗著硬黄容我扫，酒拚大白共君浮。
幸闻边行初无警，喜见农功渐可鸠。
老去所期如此尔，人间底事更关愁。

作者简介：宋苏州昆山人，先世居淮海，字功成，一字顺之。高宗绍兴二十四年进士。官至军器监簿。与范成大等人结社唱和，以诗文名于时。